CELEX: 32011R0879
Language: el
Date: 2011-09-02 00:00:00
Title: Εκτελεστικός κανονισμός (ΕΕ) αριθ. 879/2011 της Επιτροπής, της 2ας Σεπτεμβρίου 2011 , για την τροποποίηση του κανονισμού (ΕΕ) αριθ. 57/2011 του Συμβουλίου όσον αφορά τα όρια αλιευμάτων για το σύκο Νορβηγίας και τα συναφή παρεμπίπτοντα αλιεύματα στη ζώνη ICES IIIa και στα ενωσιακά ύδατα των ζωνών ICES IIa και IV

3.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 228/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 879/2011 ΤΗΣ ΕΠΙΤΡΟΠΉΣ
   της 2ας Σεπτεμβρίου 2011
   για την τροποποίηση του κανονισμού (ΕΕ) αριθ. 57/2011 του Συμβουλίου όσον αφορά τα όρια αλιευμάτων για το σύκο Νορβηγίας και τα συναφή παρεμπίπτοντα αλιεύματα στη ζώνη ICES IIIa και στα ενωσιακά ύδατα των ζωνών ICES IIa και IV
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 57/2011 του Συμβουλίου, της 18ης Ιανουαρίου 2011, περί καθορισμού, για το 2011, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ύδατα της ΕΕ και, για τα σκάφη της ΕΕ, σε ορισμένα μη ενωσιακά ύδατα (1), και ιδίως το άρθρο 5 παράγραφος 4,
   Εκτιμώντας τα ακόλουθα:
   
               (1)
            
            
               Στο παράρτημα ΙΑ του κανονισμού (ΕΕ) αριθ. 57/2011 καθορίζονται μηδενικά όρια αλιευμάτων για το είδος σύκο Νορβηγίας και τα συναφή παρεμπίπτοντα αλιεύματα στη ζώνη ICES IIIa και στα ενωσιακά ύδατα των ζωνών ICES IIa και IV.
            
         
               (2)
            
            
               Με βάση τις επιστημονικές πληροφορίες που συλλέχτηκαν το πρώτο εξάμηνο του 2011, η Επιστημονική, Τεχνική και Οικονομική Επιτροπή της Αλιείας (ΕΤΟΕΑ) γνωμοδότησε ότι, για το 2011, ποσότητα αλιευμάτων ύψους 6 000 τόνων θα αντιστοιχούσε σε ποσοστό θνησιμότητας λόγω αλιείας 0,02 και αναμένεται να διατηρήσει το απόθεμα άνω των προληπτικών ορίων.
            
         
               (3)
            
            
               Το σύκο Νορβηγίας αποτελεί κοινό με την Νορβηγία απόθεμα της Βόρειας Θάλασσας, το οποίο όμως δεν αποτελεί αντικείμενο κοινής διαχείρισης από τα δύο μέρη. Τα μέτρα που προβλέπονται στον παρόντα κανονισμό πρέπει να είναι σύμφωνα με τις διαβουλεύσεις που πραγματοποιήθηκαν με τη Νορβηγία βάσει των διατάξεων που περιέχονται στα εγκεκριμένα πρακτικά των συμπερασμάτων των αλιευτικών διαβουλεύσεων μεταξύ της Ευρωπαϊκής Ένωσης και της Νορβηγίας της 3ης Δεκεμβρίου 2010.
            
         
               (4)
            
            
               Συνεπώς, το ενωσιακό μερίδιο για τα αλιεύματα σύκου της Νορβηγίας στη ζώνη ICES IIIa και στα ενωσιακά ύδατα των ζωνών ICES IIa και IV πρέπει να καθοριστεί σε ποσοστό 75 % των 6 000 τόνων.
            
         
               (5)
            
            
               Στο πλαίσιο της αλιείας σύκου Νορβηγίας αλιεύονται ως παρεμπίπτοντα αλιεύματα μπακαλιάρος εγκλεφίνος και νταούκι του Ατλαντικού. Συνεπώς, τα εν λόγω αλιεύματα ενδείκνυται να προσμετρηθούν στις ποσοστώσεις των κρατών μελών για το σύκο της Νορβηγίας και τα συναφή είδη, αλλά για να αποτραπεί η αλίευση υπερβολικών ποσοτήτων αλιευμάτων οι ποσότητες των εν λόγω ειδών που μπορούν να προσμετρηθούν στην εν λόγω ποσόστωση πρέπει να περιοριστούν σε ποσοστό 5 % επί του συνόλου.
            
         
               (6)
            
            
               Συνεπώς, το παράρτημα IA του κανονισμού (ΕΕ) αριθ. 57/2011 πρέπει να τροποποιηθεί αναλόγως.
            
         
               (7)
            
            
               Το είδος σύκο της Νορβηγίας είναι βραχύβιο είδος. Συνεπώς οι νέες ποσότητες που αφορούν τους περιορισμούς αλιευμάτων πρέπει να εφαρμοστούν το συντομότερο δυνατόν, ώστε να εξασφαλιστεί η συνεχής άσκηση αυτού του είδους αλιείας. Ο παρών κανονισμός πρέπει συνεπώς να αρχίσει να ισχύει την επομένη της δημοσίευσής του.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IA του κανονισμού (ΕΕ) αριθ. 57/2011 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Σεπτεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 24 της 27.1.2011, σ. 1.
   
      ΠΑΡΑΡΤΗΜΑ
      Στο παράρτημα IA του κανονισμού (ΕΕ) αριθ. 57/2011, η καταχώρηση που αφορά το απόθεμα του είδους σύκο της Νορβηγίας και τα συναφή παρεμπίπτοντα αλιεύματα στη ζώνη ICES ΙΙΙa και στα ενωσιακά ύδατα των ζωνών ICES IIa και IV αντικαθίσταται από το ακόλουθο κείμενο:
      
         
                     
                                 «Είδος
                              
                              
                                 :
                              
                              
                                 Σύκο της Νορβηγίας και συναφή παρεμπίπτοντα αλιεύματα
                                 
                                    Trisopterus esmarki
                                 
                              
                           
                  
                     
                                 Ζώνη
                              
                              
                                 :
                              
                              
                                 IIIa· Ενωσιακά ύδατα των IIa και IV
                                 NOP/2A3A4.
                              
                           
               
                     Δανία
                  
                  
                     4 496 (1)
                     
                  
                  
                     Αναλυτικό TAC.
                     Το άρθρο 3 του κανονισμού (ΕΚ) αριθ. 847/96 δεν εφαρμόζεται.
                     Το άρθρο 4 του κανονισμού (ΕΚ) αριθ. 847/96 δεν εφαρμόζεται.
                  
               
                     Γερμανία
                  
                  
                     1 (1)
                         (2)
                     
                  
               
                     Κάτω Χώρες
                  
                  
                     3 (1)
                         (2)
                     
                  
               
                     ΕΕ
                  
                  
                     4 500 (1)
                     
                  
               
                     Νορβηγία
                  
                  
                     0
                  
               
                     TAC
                  
                  
                     Άνευ αντικειμένου
                  
               
      
         (1)  Ποσοστό τουλάχιστον 95 % των εκφορτώσεων πρέπει να είναι σύκο της Νορβηγίας. Τα παρεμπίπτοντα αλιεύματα μπακαλιάρου εγκλεφίνου και νταουκιού Ατλαντικού καταλογίζονται στο εναπομένον 5 % των TAC.
      
         (2)  Η ποσόστωση μπορεί να αλιευθεί μόνον στα κοινοτικά ύδατα των ζωνών ICES IIa, IIIa και IV.».